Rudy Emerenciana ta un musiko/kantante ku a nase na Kòrsou 26 di mei 1952. Ela gradua komo guitarista klasiko na Brabants Consevatorium (1980). Despues ela bai konsentra mas riba e mundu di jazz y a partisipa na differente festival, concierto y show. Luganan ku ela aktua ta entre otro, Venezuela, Alemania, Belgika, Suisa, Austria, Scandinavia, Inglaterra, España, Hulanda, Surnam,Costa Rica, Aruba, Cuba, Brazil, Bonaire, Sint Maarten, New York y naturalmente Kòrsou.